السلام عليكم ورحمة الله وبركاته. اخواني واخواتي في مبادرة استغفر تفرج. ونحن في شهر رجب ونحن في الاشهر الحرم. وانتم عارفين اجماع العلماء على استحباب الاكثار من العبادات في الاشهر الحرم. وعارفين آآ جمهور قول جمهور العلماء على استحباب الاكثار من الصيام في الاشهر الحرم. الاشهر الحرم دي
مقاييس المحاسبة على المعصية بتختلف. بتتغير مقاييس المحاسبة على المعصية. المعصية اللي صغيرة برة الاشهر الحرم اللي زي شهر رجب بتبقى اكبر في المقدار يعني ربنا يحفزنا ويتوب علينا وبتغلظ عقوبتها اشد وبتضاعف قدرها عند الله سبحانه وتعالى في الاشهر الحرم
عشان كده يعني آآ عملنا ورقة الذنوب ورقة الذنوب دي ركزوا معي بقى. لان الورقة دي بالنسبة لنا مستقبل. مستقبل ايه ذنوبنا؟ ايه اصل وانا باستغفر ربنا والورقة دي احنا عاملينها ليه ؟ اول حاجة قبل ما اقول لكم احنا عاملينها ليه نعرف الضوابط يا جماعة عدم الاحباط. الزنوب افرحي ان ربنا عرفك زنوبك. افرح ان
ربنا سبحانه وتعالى بصرك بمشاكلك وخصوصا ان العلاج اسهل ما يكون اتبع السيئة الحسنة تمحها. لو عليك جبال زنوب ان الله يغفر الذنوب جميعا. جميعا لو كل زنوب البشرية اجتمعت. جبال جبال جبال دمعت توبة واحدة تنزل تحرقها كلها. فأسهى
اكبر مشكلة في الكون هي الزنوب واسهل حل في الكون الاستغفار. يبقى ازا احنا عاملين الورقة دي عشان تشجعنا على الاستغفار. مش عشان تحبطنا زي المريض اللي الدكتور قعد يكلمه عن مرضه. انت عندك مشكلة كزا وكزا وكزا فقعد يا نهار الدكتور يقول له يا عم انت منهار ليه؟ العلاج اهو. انت هتاخد حباية من ده هتبقى زي الفل. هتبقى
احسن من السليم الاستغفار مش بس دواء. الاستغفار دواء وفيتامين كمان. يعني الاستغفار بيعالج الزنوب وكمان بيزيدكم قوة الى قوتكم ويزود قوتك وقوة قلبك وقوة نفسيتك وقوتك في الحياة. وقدرك عند الله يبقى ازا الورقة دي مش معمولة عشان تحبط. اوعى تحبط. اوعى لما تكون واقع ولا
بعد زنب تمسك الورقة دي تقراها لا لا لا خالص. الورقة دي معمولة عشان وانت عندك اقبال ونفسك تستغفر تقوم تشجعك اكتر. تقوم احزر من الحكم على نفسك لما تقع في زنب اه وقعت في زنب بقى وقعت في حاجة حرام. في نزر حرام انا فاشل. انا ضايع انا ما انفعش يا اخوان انت بتحطم نفسك. وعلى فكرة دي مش عبادة
ده انت كده بترضي ربنا. انت بترضي ابليس. وبتحط نفسك فريسة سهلة لابليس انه يحطم لك حياتك. يا اخواني الزنب مدرسة تربوية زنب زي قيام الليل عشان كده ربنا جعله قدر كتب على ابن ادم نصيبه من الزنا مدرك ذلك لا محالة. ربنا جعل الزنب قدر ليه؟ لان الزنب ده
بيخليك ترحم الناس واوعك في الزنب وبتخليكي ترحمي العاصيات. وبيخليك تتكسر لربنا وتزود طاعتك من غير الزنب. كتير مننا ما كانش تاب اصلا. ولا كان اشعر التقصير. عشان كده العلماء قالوا ان العاصي افضل من الغافل. الغافل ما بيعملش زنوب. بس ما بيعملش طاعات. ما عندوش دافع. انما العاصي بيعمل
زنوب بتخليه يندم يقوم يجتهد في الطاعات. فقالوا العاصي سهل انه يفوق. انما الغافل ما بيفوقش. والعياذ بالله. يبقى اذا دي ضوابط مهمة جدا. طب الهدف من الورقة ايه عشان احنا هنتكلم دلوقتي عن انواع الزنوب الكلام ده هيشعلل احساس القلوب اللي جوانا واحنا بنستغفر ربنا. الكلام ده يخلينا نستغفر وقلوبنا فعلا
بتطوف حول العرش ليه؟ لانما فعلا انا ببص قاعد ابص في الورقة. معاصي النفوس اه ده انا ياما عملت معاصي الماضي ياه معاصي الجوارح جوارح مين ده المفروض ان دي ما تبقاش كده معاصي الجوارح دي لوحدها ورقة. معاصي السمع غير معاصي البصر غير معاصي اللسان. غير معاصي البطن غير معاصي الفرج غير معاصي الرجل
غير معاصي اليد غير ما دا انت كل جارحة من جوارحك سجل لوحدها في معصية الله. ايه هدف الورقة؟ هدف الورقة اول حاجة انك ما تنساش زنبك ما تنسيش زنوبك. الانسان لما بينسى زنوبه بيبقى وحش اوي وبيفتري وما بيتكسرش لربنا. لما بينسى زنوبه بينسى ان فيه عقوبة على الزنوب. فما بيخافش
من ربنا والعياذ بالله. الهدف التاني عدم الصدمة يوم القيامة. قال له بس انا مش قادر اتخيل لو الورقة دي هي صحيفتك بس. يعني لو الورقة بتاعة الزنوب الحداشر نوع من انواع الزنوب اللي احنا كاتبينهم في الورقة دي. دي الصحيفة. انت بتستلم الصحيفة لقيت الورقة دي مكتوبة قدامك دي تبقى مصيبة. رغم ان آآ احصاه الله ونسوه. احصاه
مش عبده احصاه. الاحصا ان الزنوب معدودة وتوابعها واسرها ليوم الدين. يعني تفاصيل التفاصيل التفاصيل كل حاجة مكتوبة تفاصيل ها ربنا بيقول وكل شيء فصلناه تفصيلا في ايات ربنا تفاصيل الاشياء نفسها تزهل بقدرة الله. فتفاصيل النعم
وتفاصيل المعاصي مفصلة علينا يا جماعة. يبقى لازم ناخد بالنا من الكلام ده ان عدم الصدمة يوم القيامة. زائد الخوف من لحزة تطاير يا ترى لما امسك الصحيفة هبص الاقي المنزر لأ انا لازم اخلص من المنزر ده من دلوقتي. احنا عاملين ورقة الزنوب عشان تقاتل انك تخلص من الورقة ديت من الوقتي
مستحيل الورقة ديت تلاقيها يوم القيامة قدامك كده. معاصي امانات معاصي سر معاصي جارية معاصي حقوق معاصي معاصي تقصير في حق الاسلام معاصي معاصي قلوب معاصي الجوارح لا لا لا انا انا يبقى اخلاصي من دلوقتي الحل معك. سلسلة المفاتيح ربنا مديها في ايديك. ركعتين التوبة مفتاح من سلسلة مفاتيح التخلص
بالذنوب. الاستغفار مفتاح من المفاتيح. سيد الاستغفار مفتاح من المفاتيح. الاعمال الصالحة المكفرة للسيئات مفتاح من المفاتيح. من اهداف الورقة دي عدم الدكر. الدجر ابتلاءات ليه؟ ما هو انا مبتلى ربنا بيعمل معه كده ليه؟ طب بص في الورقة كده. ده الحمد لله انها جت على قد كده. ويعفو عن كثير. ده ربنا شال عنك كتير فما تسخطش على الله. ساعة
ابتلاءات من اهداف الورقة الخشوع اسناء ورد الاستغفار. ان يبقى لنا ورد استغفار ونبقى خاشعين فيه لان انا قاعد ابص في الورقة وانا باستغفر. الورقة دي انت خلاص تكل في يوم ورد استغفارك احنا عاملين المبادرة اسبوعين عشان نتدرب. المفروض انك هتفضل طول عمرك على ورد استغفار ولو خمس دقايق. فبتبص عشان
تفضل فاكر عشان كده الورقة دي هتعمل حاجة خطيرة تانية بازن الله. انك هتخليك طول اليوم فاكر زنوبك. فالاستغفار معك على طول لانك فاكر المشاكل اللي وراك. فلازم حلها لازم تواجه مشاكلك. غير ان هتعمل حاجة تانية ان آآ يعني اللي هي بتخليك تستشعر حلاوة الذكر اسناء الاستغفار
آآ وبتخليك تستشعر الخشوع اسناء الاستغفار وبتخليك تفهم ان تجديد التوبة ده حاجة مهمة جدا في حياتنا. يلا بقى نشوف انواع المعاصي اللي احنا كاتبينها. الورقة دي بتفكرنا بقول الله
وتوبوا الى الله جميعا. ليه ربنا امر الامة كلها بالتوبة؟ كبير وصغير شيخ وآآ وطالب. ملتزم وغافل. ليه ربنا امر الكل بالتوبة؟ الورقة دي فهمنا ان كلنا عصاة وان احنا علينا جبال زنوب واحنا مش حاسين وعلينا مشاكل كتير اوي فياللا نفوق يلا نفوق يلا نشوف بعض انواع المعاصي اللي انت نفسك ممكن تزود عليها
حاجات كتير في ضهر الورقة. وانت نفسك ممكن تزودي عليها. بل انت ممكن تطبع الورقة دي تتبعها ميت نسخة تصوريها متين نسخة وتوزع على اصحابك لانها هو ناس كتير وبتدعو الى التوبة بحق وحقيقي. بعض انواع المعصية. رقم واحد معاصي النفوس. معاصي النفوس دي اللي هي الانا. الحسد الغيرة. اوعى تقول ان انت ما
اكشف صدرك. يعني انت ما فيش مرة كده غرت من اقرانك. اقرانك اللي هم زيك اللي هو شاطر زيك في المجال بتاعك. شاطر زيك في مجال الدراسة بتاعك. في مجال الشغل بتاعك
حسد الاقران الانا اللي جواك حب الزهور. ما فيش مرة كده بوزت قعدة لانك انت ما خدتش مقامك فيها وما خدتش وضعك فيها. ما فيش مرة عطلت خير لانك انت ما حستش ان هم ادوك قدرك فيه. الحقد الكبر الغرور حب العلو يبقى يبقى دي اسمها معاصي النفوس. طيب احنا ليه حطينا
النفوس في الاول. ده انا حاطط معاصي الفرائض رقم ستة. يعني حطينا معاصي الفرائض رقم ستة يا جماعة. يعني المفروض الفرائض دي احب شيء الى الله كانت تبقى الاول. معاصي التقصير في
الفرائض ليه معاصي النفوس؟ لان النفس هي اول معصية عصي الله بها في الكون كله. اللي هو ابليس قال انا خير من انا. يبقى الانا دي هي اللي جابت كل
كل المصايب وكل الكوارس اللي على وجه الارض كان بدايتها انا خير من كماليتها انا يبقى معاصي النفوس اتحطت في الاول لانها الاساس. ليه المصايب؟ النوع التاني من المعاصي اللي احنا حطيناها
محاصي القلوب معاصي القلوب دي القلب غير النفس. القلب ده بقى اللي هو ايه؟ آآ اللي هو آآ حب الدنيا والجنون في الدنيا ده معصية قلب. آآ آآ الطمع الدنيا
آآ سوء الظن في الله ساعة الابتلاءات والازمات. تعلق القلب بالله والوقوف على باب المخلوق ساعة الابتلاءات بدل من جري على باب ربنا والتعلق الاحباط واليأس اوعى الورقة دي تعمل لك احباط ويأس والا تبقى الورقة دي حولتك من عاصي لمرتكب كبائر. الاحباط واليأس ده قريب من الكفر. ده قمة الكبائر
اللي بينها وبين الكفر خطوة. والعياذ بالله. يبقى عشان كده اللي بييأس بيوصل للكفر والعياذ بالله. فخد بالك الاحباط واليأس ديت من كبائر معاصي القلوب من رواسب الجاهلية بقى وبؤر الشهوات اللي جوة والكلام ده السهو في الصلاة. والتركيز في والتفكير في الدنيا وانت واقف بين ايدين ربنا. كل دي معاصي قلوب. طب ليه حطينا رقم اتنين
عشان قول الله نار الله الموقدة التي تطلع على الافئدة. النار فيه عزابات مخصوصة في جهنم للقلب بس. والعياذ بالله خلاف يوم تبلى السرائر. القلب ده قصة خطيرة ولازم نجتهد في تطهير قلوبنا بالاعمال الصالحة. النوع التالت من المعاصي اللي حطناها معاصي الجوارح بقى ما هو قلب فيه مشاكل
عنفسية وحشة ان تؤدي لجوارح وحشة الى عينين طماعة بتبص للحرام ودن بتسمع الحرام الغيبة النميمة اكل الحرام معاصي اللسان. كتير ادا كل ده اليوم نختم على افواههم عنصر النطق بيخرس يوم القيامة وتكلمنا ايديهم وتشهد ارجلهم اعضاء العمل هي اللي بتتكلم فجوارحك اللي انت
بس ربنا يباهى ومش واخد بالك دي اللي هتنطق يوم القيامة. النوع الرابع قلنا معاصي الماضي. معاصي الماضي دي مشكلة يا جماعة. انا سبت بس مش تبت. على فكرة ده كتير جدا. احنا في معاصي كتير جدا سبني
بس ما تبناش منها. انا سبتها كانت مرحلة وانا في سانوي وباخد دروس واخرج ابص للبنات ولا اكلم البنات. ولا ولا اقعد طول الدرس مركز مع البنت اللي قاعدة في الدرس ومش
مركز مع الاستاز انا انا خلاص قعدت راجل آآ شغال عندي ما ينفعش ان انا اقعد بعمل الحاجات الصغيرة دي في الاماكن اللي انا فيها. فانا فعليا انا كبرت على ان انا اعمل المعصية دي. انما انا مش تبت منها. انا ما ندمتش منها. انا ما استغفرتش عليها. انا ما صلتش ركعة توبة عليها. يبقى معاصي زمان دي معاصي الماضي دي مهمة جدا
اهي الشباب كان يقعد يعاكس بنات اللي هو اسمه التحرش. اه شباب انت ايام ما كنت متبرجة. فتنت كم بنت؟ كم واحدة قلدتك؟ كم واحدة لبست الريشة زيك يبقى ايام ما كنا ايام ما كان الشباب بيناموا على الاغاني قبل ما يناموا. يقوم مشغل الاغاني على الموبايل ولا الكاسيت ولا اي حاجة ويقعد يسمع يبقى ايه
معاصي الماضي. رقم خمسة معاصي الامانات. كم مرة خدت عند مدرس وما ادتلوش حقه؟ وحطيت الفلوس في جيبك بدل ما تديها له. كم مرة خدت كتاب من واحد ما رجعتلوش. كم مرة عليك دين ونسيته؟ وراح الدين عليه؟ شغلك الدنيوي، شغلك الدنيوي ده الامانة بتنتزرك على الصراط. الايمان في العمل الدنيوي ده
لانه عند الله انت هتعاقب في دنيتك. ودينك باهمالك في الشغل الدنيوي. لان ده حقوق ناس هيستنوك على القنطرة يوم القيامة. لو انت دكتور لو انت مهندس لو انت موظف في في حكومي لو انت انت خدام عند الناس اجير عند الناس. يبقى ده معاصي الامانات. رقم ستة التقصير في الفرائض
كم مرة الفجر ادن وانت ما قمتش صليت؟ كم مرة حطيت المخدة على ودنك عشان ما تسمعش الادان؟ دي مصيبة اللي راسه بتتقل في الصلاة دي في عزاب القبر بتاعه الملائكة بتثلغ رأسه بتهشم رأسه بالحجارة. في عزاب القبر الى يوم القيامة اللي هي التقل عن صلاة الايه؟ عن صلاة
مع كم مرة الادان يدن وما لبتش في الجامع. والنبي قال لا عذر لك. الاعمى النبي عليه الصلاة والسلام قال له لاجد لك عذرا. ان هو ان هو ما يصليش في الجماعة
كم مرة الشمس طلعت وانت ما صلتش الفجر؟ والعلماء قالوا ان دي كبيرة اشد من الزنا وشرب الخمر. والسرقة كم مرة كم مرة كم فترة زمان ضاعت عليك فرائض ما صلتهاش ولا قضيتها ولا حتى خدت بالقول التاني انك انت تكتر من النوافل مكانها يبقى ده رقم ستة رقم غير طبعا بقى اللي فطر في رمضان
اللي ما طلعش زكاة الفرائض كتير. اللي نزر نزره وما وفاهوش سبع معاصي التقصير في حق نصرة الاسلام. آآ اوعى فتصيبكم منهم معرة بغير علم بغير علم يعني ما فيش حاجة اسمها قدام ربنا ما كنتش اعرف. هو انت ما قصرت في حق فلسطين والمسجد الاقصى؟ ما كنتش اعرف المسلمين المستضعفين في الارض. ما كنتش اعرف معرة عار
يعني انا ما اعرفش بس انت ملزم انك تعرف احوال الاسلام كم مرة النبي اتشتم وما ردتش كم مرة شفت منكر وما انكرتوش قدر استطاعتك كم مرة قصرت في دعوة الى الله واتشغلت بدنيتك عن الدعوة. رقم تمانية معاصي السر. مصيبة معاصي السر ان تلات اربع معاصي سر في كفة السيئات يوم القيامة تطيش
فالحسنات من كفة الحسنات. يجعلها الله هباء منثورا. جبال حسنات تبقى هباء تفرم لمجرد شوية معاصي سر. فمعصية السر دي من الكبائر انك انت قافل على نفسك الباب. وبتعمل القصة مش في العادة السرية ولا في الموقع الاباحي ولا في المكالمة المحرمة. ولا في المكالمة الفاسدة اللي بينك وبين واحدة ولا
ولف نزرات خيانة الاعين انك اختلست نزرة لحد ولا ولا في الخيانة القصة مش في داهية القصة انك استحيت من ناس وما استحتش من الله. عشان كده معاصي السر دي في الميزان كبائر. والعياذ بالله. فدي مصيبة. فده عايزة توبة. عايزة ركعتين توبة. عشان كده احنا قلنا في المبادرة. ليه كل يوم
قمت ركعتين قيام ليل بنية التوبة من زنوب زمان. ليه كل يوم ركعتين بنية التوبة انت محتاج كل يوم تصلي توبة على نوع من انواع الزنوب دي. انا النهاردة انا النهاردة ركعتين توبة من المواقع الاباحية. انا النهاردة مع ركعتين طوبى من النظر للحرام على السوشيال ميديا. قاعدين ده انا بشوف الاخبار. طب واللي بتقول الاخبار دي واحدة متبرجة
واحدة متهتكة في صوتها والموسيقى المحرمة اول المقطع واخره انت مش واخد بالك. انت قاعد تحصد وانت مش واخد بالك. يبقى انت معاصي السر رقم المعاصي الجارية. المعاصي الجارية دي مصيبة بقى. اللي ما اتفرجش على الفيلم ده فاته نص عمره. اللي فاته الاغنية دي خسران خسران كم مرة عملت كده زمان
كم مرة كم واحدة اتأسرت بتبرجك زمان؟ كم واحدة علمت؟ كم واحد علمته السجاير وانت تبت من التدخين بعد كده؟ كم واحد دليته زمان انت بتتفشخر بمعصيتك قبل ما تتوب وتلتزم او دليتيها زمان على طرق للمعصية وطرق للتعرف على علاقات محرمة وبعد كده انت توبتي بس هي فضلت في ميزانك. يبقى
معاصي الجارية تشير مقاطع حرام تشهير حاجة في اسوار حرام. الدعاية لحاجة حرام يبقى كل دي معاصي جارية. هنعمل فيها ايه؟ النوع العاشر معاصي الحقوق حملات الحقوق كتير قوي. شيخ يعني احد مشايخنا له كتاب كده اسمه الحقوق الاسلامية. كتاب يرعب وحق الوالدين. انت عامل ايه في صلة الرحم؟ كم مرة شوحت لهم؟ طب
الارحام وقطيعة الارحام. طب ازى الجار. طب سوء الاخلاق مع الناس. طب بحق المسلمين المستضعفين في الارض حتى بتدعي لهم ولا لا؟ الغيبة النميمة يبقى ده المعاصي الحقوق والمعاملات. كتير جدا. رقم حداشر اخر نوع كاتبينه معاصي الجهل. معاصي الجهل اللي هي ايه بقى؟ الجهل دي اللي هي قصدنا بها
ان في على فكرة يعني يعني انا بالنسبة لي انا وريت الزنوب بتاعتي انا انا عاملها من وانا طالب في سنة خامسة يعني انا مسلا من من خمستاشر سنة انا عامل ولا من عشرين سنة عامل
كده في سورة زنوب من اكتر المعاصي اللي الواحد قلبه بيتقطع وهو قاعد يبص لزنوبه مش لازم تكتبي زنوبك تحت وفي الهوامش والكلام ده. خلاص بص وافتكر وخلاص بينك وبين نفسك يعني. انما من اكتر الزنوب اللي بتحرق قلب واحد. الزنوب اللي الواحد كان بيعملها هو مش فاهم انه بيعمل حاجة. مش عارف ان هو بيعمل ايه. شف الحديس اللي حاطينه لكم ان العبد ليتكلم
بالكلمة لا يلقي لها بالا. هو مش حاسس انه بيعمل حاجة اصلا. يلقى به في النار سبعين خريفا. يعني في حاجات احنا عملناها كتير اخطر من كل العشر انواع اللي فوق
اخطر بس احنا مش واخدين بالنا منها اصلا. النبي عليه الصلاة والسلام ضاعف الاستغفار على النوع ده ضعف الاستغفار على كل الانواع اللي فاتت. وما انت اعلم به مني استغفر منه مرتين وهو بيستغفر من كل انواع الزنوب التانية. وما انت اعلم به مني. فيه حاجات انا مش عارفها. ولكن هي مصيبة يا رب لم القي لها بالا. دي آآ انواع حداشر نوع من انواع
قراءة الزنوب اللي عايز يملى يملى الورقة مين اللي عايز يطبعها لنفسه يبص فيها اللي عايز يخليها بقى على تليجرام بس حاجة سر كده او يعني بينه وبين ربنا وما حدش يطلع عليه. اهم حاجة انك انت الورقة دي انت بتزود بها كفاءة استغفارك. يعني اسناء ورد الاستغفار تقعد تبص بقى للزنوب دي وتفتكر. بينك وبين نفسك
عشان تفهم انت ازنبت قد ايه وعشان يبقى في خشوع في الاستغفار فيجيب سماره من مغفرة الزنوب وتفريج الكربات والوقاية من عزاب القبر والنجاة فمن عذاب الله يوم القيامة الاستغفار ده من اعظم العبادات. يا شباب ان شاء الله هعمل لكم مقطع بازن الله لكم انتم يا بتوع مبادرة استغفر تفرج ها افقد
تفرج عن حديس النبي عليه الصلاة والسلام. من لزم الحديس حسنه احمد شاكر في تحقيقه لمسند الامام احمد من لزم الاستغفار هو والاستغفار اربع صحاب جعل الله له من كل هم فرجا ومن كل ضيق مخرجا ورزقا من حيس لا يحتسب. ربنا يوفقكم يا رب
الزنوب تبقى بركة عليكم. يا رب ما تبقاش سبب لاحباط حد ابدا. ولا لضيق نفسي لحد احنا عاملينها عشان تتشجعوا. عشان تفرحوا عشان لما تستغفر ربنا يفرجها عليك ويفرح قلبك ويملا حياتك كرامات وعطاءات وتيسير هداية وسعة رزق الاستغفار من اعظم العبادات اللي هتغير
آآ تاج تماما تماما تماما. اوعى الورقة تسبب لك احباط ابدا. ولكن هي بتدلك على انك تكتر من الاستغفار. فربنا يغير لك حياتك كلها. يلا كتروا احنا بنقول اجتهدوا انكم ما تقللوش عن الف مرة استغفار في اليوم. اجتهدوا انكم ما تقللوش عن عشر مرات سيئة استغفار. ولكن انا عايزك بقى خلاص من لزم الاستغفار انا عايزك تبقى ملازم
اول في قسم الاستغفار. انا عايزك تبقى طبيب مقيم في مستشفى الاستغفار. انا عايزك تبقي خلاص مقيمة على استغفار ربنا ليل نهار حرف رجب وشعبان عشان ربنا يفتح عليك ويفتح عليك فتح مبين في رمضان سبحانك اللهم وبحمدك اشهد ان لا اله الا انت استغفرك واتوب اليك جزاكم الله خيرا